**DĖL ROKIŠKIO KRAŠTO MUZIEJAUS TEIKIAMŲ MOKAMŲ PASLAUGŲ SĄRAŠO IR ĮKAINIŲ PATVIRTINIMO**

2019 m. gruodžio 20 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, 18 straipsnio 1 dalimi, Rokiškio rajono savivaldybės taryba n u s p r e n d ž i a:

1. Patvirtinti Rokiškio krašto muziejaus teikiamų paslaugų sąrašą ir įkainius (priedas).

2. Pripažinti netekusiu galios Rokiškio rajono savivaldybės tarybos 2016 m. lapkričio 25 d. sprendimą Nr. TS-191 ,,Dėl Rokiškio krašto muziejaus teikiamų paslaugų sąrašo ir įkainių patvirtinimo“.

Šis sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Irena Matelienė

Rokiškio rajono savivaldybės tarybai

**AIŠKINAMASIS RAŠTAS**

**Parengto sprendimo projekto tikslai ir uždaviniai.** Patvirtinti Rokiškio krašto muziejaus teikiamų paslaugų sąrašą ir įkainius, o ankstesnį Rokiškio rajono savivaldybės tarybos 2016 m. lapkričio 25 d. sprendimą Nr. TS -191 ,,Dėl Rokiškio krašto muziejaus teikiamų paslaugų sąrašo ir įkainių patvirtinimo“ pripažinti netekusiu galios.

**Šiuo metu esantis teisinis reglamentavimas.** Lietuvos Respublikos vietos savivaldos įstatymas, Lietuvos Respublikos muziejų įstatymas, Lietuvos Respublikos kultūros ministro 2018 m. gruodžio 20 d. įsakymas Nr. ĮV-985 „Dėl muziejų lankymo nuolaidų nustatymo“.

**Sprendimo projekto esmė.** Dabartiniai paslaugų įkainiai galioja trejus metus. Atsižvelgiant į kultūros įstaigų veiklos praktiką bei keičiantis rinkos kainoms, peržiūrimi įkainiai ir jų skaičiavimo būdai. Vadovaujantis Rokiškio rajono savivaldybės tarybos 2019 m. rugsėjo 27 d. sprendimu Nr. TS-205 keičiami paslaugų pavadinimai ir įkainiai, susiję su muziejaus patalpų ir įrangos naudojimu užsakovo poreikiams. Pagrindiniai sprendimu įtvirtinami pakeitimai:

1. Išbraukiamos nemokamos paslaugos. Savo esme jos yra kitų, pagrindinių paslaugų dalys arba joms taikomos nuolaidos bei specialiosios sąlygos, todėl negali būti laikomos savarankiška paslauga:

1.1. „Nemokamas muziejaus ekspozicijų ir parodų lankymas“ apibrėžiamas „Muziejaus ekspozicijų ir parodų lankymo“ paslaugos pastabose;

1.2. Nemokama „Audiogidų paslauga“ apibrėžiama „Muziejaus ekspozicijų ir parodų lankymo“ paslaugos pastabose;

1.3. Nemokama „Fotografavimo asmeniniam naudojimui“ paslauga apibrėžiama „Fotografavimo ir filmavimo muziejaus ekspozicijose ir saugykloje“ paslaugos pastabose;

1.4. Nemokama „Prekybos vieta rajono tautodailininkams ir amatininkams“ bei nemokamas patalpų suteikimas savivaldybės renginiams apibrėžiami „Renginio aptarnavimo paslaugos“ pastabose.

2. Tikslinamos paslaugų formuluotės ir įkainiai, nuolaidų dydžiai ir teikimo sąlygos, išbraukiamos racionalios praktikos neatitinkančios paslaugos jas įtraukiant į pagrindinės paslaugos sudėtį:

2.1. siekiant išvengti dvigubo apmokestinimo išbraukiamos paslaugos „Pasiruošimas nuomojamose salėse“, „Demonstravimo įrangos nuoma“, „Kompiuterio nuoma“. Pasiruošimas bei suteikiama įranga yra pagrindinės „Renginio aptarnavimo paslaugos“ dalis ir apibrėžiamas šios paslaugos pastabose;

2.2. paslauga „Muziejaus didžioji aikštė komerciniams renginiams“ su sutartine kaina tikslinama ir apibrėžiama kaip Renginio aptarnavimo paslaugos dalis, aiškiai nurodomas kainos skaičiavimo būdas;

2.3. dėl būtinybės aiškiai reglamentuoti teikiamas paslaugas ir jų įkainius, išbraukiama paslauga „Kitų paslaugų teikimas“.

3. Paslaugos „Muziejaus didžioji aikštė komerciniams renginiams“ ir „Muziejaus didžiojoje aikštėje prekybos vieta“ suliejamos į vieną paslaugą „Renginio aptarnavimo paslauga“ nurodant vietą – „muziejaus didžiojoje aikštėje“ ir kainos skaičiavimo būdą. Atsižvelgiant į kitų įstaigų panašių paslaugų įkainius bei rinkos kainas, 12 eurų kaina didinama iki 20 eurų.

 **Galimos pasekmės, priėmus siūlomą tarybos sprendimo projektą:**

 **teigiamos** – aiškus teikiamų mokamų paslaugų kainų taikymo reglamentavimas;

**neigiamos** – nėra.

**Kokia sprendimo nauda Rokiškio rajono gyventojams.** Šis sprendimas naudingas įvairioms gyventojų grupėms, taip pat socialiai pažeidžiamiems, neįgaliesiems, pensininkams, vaikams.

**Finansavimo šaltiniai ir lėšų poreikis**.

Papildomų lėšų nereikės.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Švietimo, kultūros ir sporto skyriaus

vyriausioji specialistė Irena Matelienė